**Тақырыбы: « Күз кереметі»**

**Күні: 11.10.2019**

**Мақсаты:** Жас ұрпаққа қоршаған ортадағы түрлі құбылыстарды және күз кереметтілігін нақты айқындап ашуға , табиғатты сүюге ,сақтауға үйрету. Оқушылардың әртістік қабілетін,өзгешеліктерін дамыту, инабатты, адамгершілігі мол, иманды ,іскер мәдениетті ,жеке тұлғаны қалыптастыру. Ұқыптылыққа шымырда шапшаң ой жүйріктілігіне , талғампаздыққа ,таза әдемі болуға тәрбиелеу.

**Жүргізуші**

***-****Армысыздар,ұлағатты ұстаздар!*

*Бармысыздар, жадыраған жас достар!*

*Береке, бақ дарыған*

*Жомарт көңіл, жарқын жаз,*

*Сары алтынға малынған,*

*Жетті міне алтын күз!*

Табиғат – күллі тіршілік атаулының құтты қонысы, алтын ұя бесігі, құт берекесі. Осы табиғаттың төрт мезгілінің өзіне тән ерекшелігі, жақсылығы әр түрлі мерекесі, берекесі бар. Соның ішінде күз мезгілінің алтын орны ерекше.Олай болса берекелі, мерекелі алтын күз құтты болсын!

**Кәкім Ақылбай Мәукенұлына беріледі.**

**Жүргізуші:**

*Біздерде ойын сауық басталады,*

*Тамаша күй тартылып, ән салады .*

*Қошеметтеп қол соғып отырайық*

*Ұмытармыз күні бойы шаршағанды*.

**Даярлық тобының мерекелік өлең шұмақтарын қабыл алыңыздар.**

Аққудай әдеміміз ,сұлу жанбыз,

Жан сұлуымен тән сұлуын тепе-тең ғып

Еріксіз өзімізге қаратамыз

Әділдікпен баға берер әр сыныпқа

Таныстырып өтейін әділ қазы алқасымен.

1. Алимханов Ерік Төлеуханұлы

2.Айманханова Аяулым Сұңғатқызы

3 . Хамитова Ардақ Қасымжомартқызы

Енді рұқсат етсеңіздер «Күз кереметі» атты кешіміздің

бағдарламасымен таныстырып өтсек.

**1.Өнерлі өрге жүзер / би немесе ән/**

**2. Күздік букет, күз бейнесі мүсін.**

**3.Күздік сән үлгісі/**

**4. «Күз сыры» атты стен газеттер бағаланады.**

**Жүргізуші:**

Ендеше сайысымыздың бірінші кезеңінде **«Өнерлі өрге жүзер»**

**/би немесе ән/** саналады.

 Алтын күз сайысына қатысушылардың өнерлерін тамашалайық.

Бәйге түсіп жарыспай

Жүйріктің бағы жанарма?

Білім мен өнер жұптаспай

Тәлім тәрбие аларма,?-дей келе 1 –сынып оқушыларын ортаға шақырамыз.

**Жүргізуші**:

Келді міне алтын күз

Сары шашты жарқын жүз.

Мол өнімді әр ісімен

Риза етті халқын қүз- деп ортаға 2-сынып оқушыларын «Көңілді күн»

әнімен ортаға шақырамыз.

**Жүргізуші:**

Қыры толы егіске,

Бағы толы жеміске.

Елді сыйға кенелтті -деп келесі сайыскеріміз 3-сынып оқушыларын

 ортаға шақырамыз.

**Жүргізуші:**

Жайдары күз ,жарқын күз

Аяулы күз алтын күз

Дәнге толы кең далам

Дариядай шалқып жүр- деп ортаға 4-сынып оқушыларын шақырамыз.

**ІІ кезең « Күз бейнесі » (Мүсін, күздік букет бағаланады.)**

*Әр сынып оқушылары өздерінің мүсіндерін,күздік букеттерін әділ*

*қазыларға көрсетеді.*

 **«Күз байлығы»** *ойынын ойнауға әр сыныптан бір оқушы*

*ойынға шақырылады.*

Оқушылардың көздері байланып, жемістерді, көкөністерді таңдайды.

**ІІІ кезең** «Күздік сән үлгісі»

**Жүргізуші:**

Бүгінгі кеш өтіп жатыр мәніменен,

Әр сұлу әсем болар, өз сәнімен.

Күз сәні өнерімен ортаға шығып,

 Сән көрсетер сайыскерлер өз сәнімен,- деп сайыскерлерді

**«Күзгі сән»үлгісімен ортаға шақырамыз!**

1-4 сынып оқушылары сән үлгісін көрсетеді.

Музыка қосылып оқушылар ортаға шығады.

**Жүргізуші:**

**«Күз сыры» атты** І\/ кезеңге келіп жеттік.Әділ қазы алқалары әр сыныптың стен газеттерін бағалап өтсеңіздер.

Әділ қазылар әділ шешім шығарғанша көрермендермен бірге күзгі жұмбақтарды шешсек.

*Қызыл, сары кемелер,
Су бетінде қалқиды.
Соқса егер салқын жел,
Ырғалады, толқиды.* ***(Жапырақ)***

*Жаздай інге тығылып,
Жатқан қызыл түлкіні,
Құйрығынан суырып,
Әкелді әжем бір күні.* ***(Сәбіз)***

*Үстіне тігіп көк шатыр,
Асытында қызыл дәу жатыр.* ***(Қызылша)***

*Жайлы, жұмсақ төсегім,
Домаланып өсемін,
Қабат-қабат тоным бар,
Қалай оны шешмін? (****Қырыққыбат)***

*Бір шар бар кіріп шығар есігі жоқ,
Су ішер, нан жемейді, тамағы тоқ.
Ішінде көп балапан етер мекен,
Ас қылып сойып жесең балдай екен.* ***Қарбыз***

*Іші-жұмсақ, сырты-қатты.*

*Еті-қызыл, сүті тәтті****.(Қарбыз)***

*Дөп-дөңгелек доптай*

*Іші қызыл шоқтай.*

*Дәмін татып көрсең,*

*Одан дәмді жоқтай****.(Алма)***

*Көмдің тағы түйірлеп,
Қазып алдың «үйірлеп».* ***(Картоп)***

*Күннің нұрын сүйемін,
Күнге басымды иемін.
Моншағым жоқ мойнымда,
Үлкен қалпақ киемін.* ***Күнбағыс***

*Үлкендігі алмадай,
Сырты жанған қызыл от,
Ішін жарып қарасаң-
Майда , майда қызыл шоқ .* ***Анар***

**Жүргізуші:**

**Әділ қазыларға сөз кезегін береміз.**

Құрметті ұстаздар, ата- аналар осымен біздің «Күз кереметі»

мерекесіне арналған сайысымыз мәресіне жетті, тамашалағандарыңыз-

ға рахмет.Амандықта жүздескенше сау болыңыздар.

ШҚО, Күршім ауданы,

Маралды ауылы,

«Маралды орта мектебі»КММ

Тәрбие сағаты

Тақырыбы: Күз кереметі

**Өткізген:** Бастауыш сынып мұғалімі

Сыдықова Ақмарал Батырханқызы

2019-2020 оқу жылы